Գրությունում մասնավորապես ասված էր․ «Հարգելի պրն. Ջավադյան, թույլ տվեք Ձեզ անհանգստացնել ՀՀ 3-րդ սերնդի թղթադրամներին վերաբերող մի հարցով: Վստահ եմ՝ չեք առարկի, որ ազգային արժույթը, դրամանիշերը պետականության ատրիբուտ են: Հետեւաբար, կարելի՞ է հարցնել՝ ի՞նչ բացատրություն ունի իրողությունը, որ ՀՀ թղթադրամների վրա երբեք չի պատկերվում հայոց պատմությանը, պետականությանը, պետական գործիչներին առնչվող թեմատիկա: Դա արվում է միտումնավո՞ր, Արատտայից սկզբնավորված հայոց հազարամյակների պատմությունը, նվազագույնը 2000 տարի գոյություն ունեցած հայկական անկախ պետությունները, արքայատները եւ այժմ էլ 100 տարի գոյություն ունեցող Հայաստանի Հանրապետությունները նսեմացնելու դիտավորությա՞մբ, թե՞ կա այլ բացատրություն: